Source: http://www.petrovaves.sk/new/index.php?option=com_content&view=article&id=410%3Averejna-vyhlaka&Itemid=376
Timestamp: 2020-04-05 20:23:13+00:00
Document Index: 8851103

Matched Legal Cases: ['§ 5', '§ 11', '§ 11', '§ 11', '§ 11', '§ 11']

Hollého 750, 905 01 Senica
Č. j.: S/2012/00096-ZUNP V Senici, dňa 14. 2. 2012
VEREJNÁ VYHLÁŠKA č. 3/2012
o zverejnení Zásad pre umiestnenie nových pozemkov
pre Projekt pozemkových úprav v k. ú. Petrova Ves a Primoravské Lúky
Obvodný pozemkový úrad v Senici, ako príslušný orgán podľa § 5 ods. 5 písm. c) zákona č. 330/1991 Zb. o pozemkových úpravách, usporiadaní pozemkového vlastníctva, obvodných pozemkových úradoch, pozemkovom fonde a o pozemkových spoločenstvách v znení neskorších predpisov (ďalej len „zákon“),
v zmysle § 11 ods. 23 zákona
Zásady pre umiestnenie nových pozemkov pre Projekt pozemkových úprav v katastrálnom území Petrova Ves a Primoravské Lúky,
ktoré tvoria neoddeliteľnú súčasť tejto verejnej vyhlášky.
Obvodný pozemkový úrad v Senici zverejňuje Zásady pre umiestnenie nových pozemkov (ďalej len ZUNP) s tým, že budú vyvesené na úradnej tabuli Obvodného pozemkového úradu v Senici a na dočasnej úradnej tabuli na Obecnom úrade v Petrovej Vsi po dobu 15 dní. Materiál bude zverejnený na stránke Obvodného pozemkového úradu v Senici www.pozemkovyurad.sk i na stránke Obce Petrova Ves www.petrovaves.sk. Zároveň budú ZUNP doručené každému známemu vlastníkovi pozemkov v obvode Projektu pozemkových úprav v k. ú. Petrova Ves a v k. ú. Primoravské Lúky, spolu s návratkami na odsúhlasenie zásad. Návratky je potrebné zasielať na adresu:
Obvodný pozemkový úrad v Senici, Hollého 750, 905 01 Senica,
alebo osobne odovzdať na Obecný úrad v Petrovej Vsi
v termíne do 31. marca 2012.
Obvodný pozemkový úrad v Senici po tomto termíne vyhodnotí návratky a vypracuje protokol o schválení ZUNP. Za súhlas so zásadami sa v zmysle § 11 ods. 23 zákona považuje aj to, že vlastník nepošle návratku späť, nepodá námietku alebo námietka je neopodstatnená.
Zásady na umiestnenie nových pozemkov k Projektu pozemkových úprav v k. ú. Petrova Ves a Primoravské Lúky boli v súlade s § 11 ods. 18 zákona dohodnuté so Združením účastníkov pozemkových úprav v Petrovej Vsi a Primoravských Lúkach.
Prvé pracovné stretnutie k návrhu Zásad pre umiestnenie nových pozemkov sa uskutočnilo na konci novembra 2011 na Obvodnom pozemkovom úrade v Senici, kde predložil správny orgán svoje doplnky do návrhu ZUNP vypracovaného zhotoviteľom. Takto doplnený návrh ZUNP bol prerokovaný s predstavenstvom Združenia účastníkov pozemkových úprav dňa 8. 12. 2011. Členovia predstavenstva predložili viacero oprávnených námietok k návrhu ZUNP, na základe ktorých zhotoviteľ návrh prepracoval a doplnil. Dňa 19. januára 2011 členovia Predstavenstva Združenia účastníkov pozemkových úprav odsúhlasili definitívne znenie návrhu ZUNP podľa § 11 ods. 18 zákona č. 330/1991 Zb. v platnom znení. Takto vypracovaný návrh ZUNP správny orgán zverejňuje touto vyhláškou.
Spolu s návrhom ZUNP Obvodný pozemkový úrad v Senici účastníkom konania doručuje pozvánku na verejné zhromaždenie, ktoré sa uskutoční 2. 3. 2012 v Kultúrnom dome v Petrovej Vsi. Toto verejné zhromaždenie bude venované návrhu ZUNP, odpovediam na dotazy, vysvetľovaniu nejasností tak, aby boli účastníci konania dostatočne informovaní pred tým, ako sa rozhodnú, či s návrhom ZUNP súhlasia, alebo nesúhlasia. Zároveň zhotoviteľ prerokuje návrhy a požiadavky na určenie nových pozemkov s účastníkmi pozemkových úprav podľa § 11 ods. 8 zákona č. 330/1991 Zb. v platnom znení.
JUDr. Miroslava Š i m k o v á
Riaditeľka Obvodného pozemkového úradu v Senici
Vyhotovila: Bc. Rybnikárová
Zásady pre umiestnenie nových pozemkov pre Projekt pozemkových úprav v katastrálnom území Petrova Ves a Primoravské Lúky
Účastníci konania verejnou vyhláškou
Združeniu účastníkov pozemkových úprav prostredníctvom predsedu predstavenstva ZÚPÚ – Ing. Stanislav Lasica, Petrova Ves č. 121
Obecný úrad Petrova Ves 2 x,toho 1 exemplár za účelom vyvesenia
Obecný úrad Letničie 2 x,toho 1 exemplár za účelom vyvesenia
Obecný úrad Unín 2 x,toho 1 exemplár za účelom vyvesenia
Obecný úrad Radimov 2x,toho 1 exemplár za účelom vyvesenia
Mestský úrad Holíč 2 x,toho 1 exemplár za účelom vyvesenia
Mestský úrad Gbely 2 x, ,toho 1 exemplár za účelom vyvesenia
Mestský úrad Šaštín – Stráže 2 x,toho 1 exemplár za účelom vyvesenia
Obecný úrad Smolinské 2 x,toho 1 exemplár za účelom vyvesenia
Obvodný pozemkový úrad v Senici 2 x, z toho 1 exemplár za účelom vyvesenia + spis
Vyvesené: Potvrdenie obce: Zvesené:
Článkov : 744
Počet zobrazení obsahu : 1359991